Source: https://triniti.ee/kogemused/anna-liiv/-/
Timestamp: 2020-05-31 00:37:38+00:00
Document Index: 2729652

Matched Legal Cases: ['kohus ', 'Kohus ', 'kohus ', 'kohus ', 'kohus ', 'kohus ', 'kohus ', 'Kohus ']

Esindasime edukalt klienti korteri võõrandamisnõude vaidluses võõrandamist nõudnud ülejäänud korteriomanike vastu
Esindasime edukalt klienti naabritevahelises korteri võõrandamise vaidluses. Vaidluse eripära seisnes selles, et kõnealune korter on jätkuvalt vallasvara ning seega tavatingimustel enam tsiviilkäibes ei osale. Sellele viidates olid naabrid veendumusel, et kuivõrd vabatahtlikult ei saaks korterit niikuinii müüa, ei ole nõutav ka seaduses nimetatud korteriühistu üldkoosoleku otsus korteri võõrandamisnõude kohta. Loe edasi
Ringkonnakohus nõustus meie käsitlusega, et naabrid eksivad oluliselt. Kohus toetas meie seisukohta, et kuigi korterit kui vallasasja ei ole võimalik vabalt võõrandada, ei tähenda see seda, et naabrite hagi rahuldamine oleks võimalik, kui puudub kehtiv korteriomanike häälteenamusega võetud otsus selle kohta, et on otsustatud esitada hagi korteri võõrandamiseks kohtusse
Esindasime edukalt maakohtumenetluses korteriühistut, vaieldes vastu korteriomaniku veeavarii järgsele kahju hüvitamise nõudele
Vaidlus keskendus küsimusele, kas ja millal saab korteriühistule heita ette hoolsuskohustuse rikkumist, kui hoones lõhkeb veetoru. Maakohus asus selgele seisukohale, et sõlmides lepingu kinnisvarahaldusteenuse osutajaga ning võimaldades elamus hooldustöid teha, on korteriühistu täitnud kohustust tagada korrapärane kaasomandi eseme korrashoidmine. Loe edasi
Maakohus sedastas ühtlasi, et korteriühistu kohustused elamu kommunikatsioonide ja muude oluliste osade korrapäraseks korrashoidmiseks on täidetud juhul, kui toimub mõistliku regulaarsusega hooldus ning eraldi täiendavat kontrollikohustust korteriühistul ei ole. Viidatud analüüsi tulemusena jõudis kohus järeldusele, et korteriühistu ei vastuta vihmaveetorustiku lõhkemise tagajärjel korteriomanikule tekkinud kahju eest, kui regulaarne ja tavapärane elamu hooldus oli korraldatud
Esindasime Julianus Inkassot maksehäire avaldamise vaidluses
TRINITI vaidlustiim esindas maakohtus edukalt Julianus Inkassot vaidluses, kus võlgnik nõudis maksehäire avaldamise lõpetamist ning mittevaralise kahju hüvitamist. Loe edasiMaakohus selgitas, et tegelikkusele vastavate võlaandmete avalikustamine surveabinõuna on õiguspärane, see ei tekita isiku mainet kahjustavat väärtushinnangut ega põhjusta isikule mittevaralist kahju. Võlgniku kahju hüvitamise nõude jättis kohus seega rahuldamata ning rahuldas hoopis Julianus Inkasso vastuhagi võla tasumise nõudes. Kohus mõistis võlgnikult välja kogu võlgnevuse ühes viivistega, milline oli maksehäirena õiguspäraselt avaldatud